Rob Gronkowski

**Robert James Gronkowski** (født 1989), med kallenavnet «**Gronk**», er en tidligere tight end i amerikansk fotball som spilte i National Football League (NFL) i 11 sesonger. Gronkowski spilte for New England Patriots i ni sesonger før an avsluttet karrieren med to sesonger for Tampa Bay Buccaneers. Han har vunnet Super Bowl fire ganger (XLIX, LI, LIII, LV), blitt utvalgt til Pro Bowl fem ganger, All-Pro førstelag fire ganger, og ble valgt ut til NFL 2010s All-Decade Team og NFL 100th Anniversary All-Time Team.

Gronkowski spilt college football på University of Arizona og vant der flere utmerkelser, inkludert å bli utpekt Freshman All-American av *[[Sporting News]]* og Rivals.com. Til tross for at han kun spilte to sesonger i college satte han lagrekorder med 18,8 yards per mottakelse og 1 197 mottatte yards for tight ends. Patriots plukket ham opp i andre runde av NFLs draft i 2010 som #42, etter at han måtte stå over ett år etter en ryggoperasjon.

Gronkowski er kjent for å være solid både i blokkering og mottakelser og har satt flere rekroder i NFL, inkludert å bli den første tight enden til å lede ligaen i mottatte touchdowns (17 i 2011). Han har også flest mottatte yards (297) og mottakelser (23) av en tight end i Super Bowls. Han er rangert som nummer en blant tight ends i yards per mottakelser (9,9) og touchdowns per kamp (0,69).

Gronkowski er en av idrettens mest populære spillere både på og av banen. Med flere utmerkelser og priser blir han av mange journalister, eksperter og likemenn sett på som en av sin tids beste spillere, en av tidenes beste blokkerende tight ends, og en av de beste tight endene i idrettens historie.

## Tidlig liv
Gronkowski ble født i Amherst i New York 14. mai 1989 og vokste senere opp i Williamsville. Han er den nest yngste sønnen til Gordon Gronkowski og Diane Walters, og er gjennom faren av polsk opphav. Faren spilte college football, som guard for Syracuse University, fra 1977 til 1981 og stiftet senere en bedrift for treningsutstyr. Han er barnebarn til Ignatius Gronkowski, en syklist som representerte USA under Sommer-OL 1924 i Paris og som holdt fem verdensrekorder i idretten. Gronkowskis foreldre skilte seg i 2008. Alle hans fire brødre – Gordie, Dan, Chris og Glenn – drev med idrett i college og senere på profesjonelt nivå.

Gronkowski spilte ishockey frem til han var 14, før han begynte å spille basketball. Han gikk på Williamsville North High School i de tre første årene i high school hvor han spilte tight end og defensive end (og kickoff specialist som freshman fordi han hadde de største føttene på laget), center i basketball og first baseman i baseball for Spartans. Som junior i amerikansk fotball tok han imot 36 pasninger for 648 yards og syv touchdowns på angrep og 73 taklinger og seks sacks på forsvar. Han ble utnevnt til All-Western New York førstelag og All-State andrelag. Utdanningsmessig var Gronkowski med i National Honor Society med matematikk som sitt beste fag og engelsk som hans svakeste.

I 2006 flyttet Gronkowski til Pittsburgh hvor han gikk sitt siste år av high school på Woodland Hills High School. Western Pennsylvania Interscholastic Athletic League hadde først dømt at han ikke kunne spille da han hadde overført fra en annen skole, men etter at avgjørelsen ble omgjort tok han imot åtte pasninger for 152 yards og fire touchdowns for Woodland Hills. Han ble utnevnt SuperPrep All-American, PrepStar All-American, Associated Press Class 4-A All-State, *[[Pittsburgh Post-Gazette]]* «Fabulous 22», *Pittsburgh Post-Gazette* All-Conference førstelag, *[[The Patriot-News]]* (Harrisburg) «Platinum 33» og *[[Pittsburgh Tribune-Review]]* «Terrific 25». Han ble forsøkt rekruttert av Kentucky, Arizona, Clemson, Louisville, Maryland, Ohio State og Syracuse. Gronkowski ble uteksaminert fra Woodland Hills i 2007 med en GPA på 3,75 og 1560 av 2400 på SATen.

## Karriere i college
Etter high school gikk Gronkowski på University of Arizona som en Pre-Business major og spilte for Arizona Wildcats fra 2007 til 2009 under hovedtrener Mike Stoops. Som en freshman i 2007 tok han imot 28 pasninger for 525 yards og seks touchdowns. Han ledet laget med 18,8 yards per mottakelse og satte en skolerekord for mottatte yards av en tight end. Han ble utnevnt til *[[The Sporting News]]* freshman All-American, Rivals.com freshman All-American, *The Sporting News* freshman Pac-10 og All-Pac-10 honorable mention.

Gronkowski gikk glipp av de tre første kampene av 2008-sesongen, men tok senere imot 47 pasninger for 672 yards og ledet laget med ti mottatte touchdowns. Fem av hans touchdowns ble scoret i hans to første kamper mot UCLA og Washington. Han ble utnevnt twice named the John Mackey National Tight End of the Week to ganger, inkludert etter et mislykket forsøk på et comeback mot Oregon hvor han tok imot 12 pasninger for 143 yards. Han satte skolerekorder for tight ends for mottakelser, yards og touchdowns i kategoriene for kamp, sesong og karriere. Gronkowski ble utvalgt til Associated Press All-American tredjelag og All-Pac-10 førstelag.

Før 2009-sesongen ble Gronkowski plassert på listen for Lombardi Award som årlig utdeles til den beste linemanen eller linebackeren i college football. Han måtte stå over 2009-sesongen på grunn av en ryggoperasjon, som førte til at han ble mindre attraktiv i draftet.

### Statistikker

## Profesjonell karriere
### New England Patriots

Gronkowski ble draftet av New England Patriots i andre runde (#42) av NFLs draft i 2010 etter en byttehandel med Oakland Raiders på draftdagen; i notater før draftet som ble publisert i mai 2016 hadde Raiders' speidere beskrevet Gronkowski som den «best all-around player in the draft». Han ble den tidligst valgte quarterbacken fra Arizona, som tidligere var Brandon Manumaleuna i 2001. Den 25. juli 2010 signerte han en 4-årig kontrakt. Kontrakten var verdt $4,4 millioner, med en signeringsbonus på $1,76 millioner.

#### 2010-sesongen

Under sesongoppkjøringen var Gronkowski en av tre spillere i NFL som scoret fire touchdowns, sammen med wide receiver Victor Cruz for New York Giants og running back Anthony Dixon for San Francisco 49ers. I kampen mot Cincinnati Bengals i uke 1 tok Gronkowski imot sin første touchdownpasning i fjerde kvarter på en 1-yard pasning fra Tom Brady da Patriots vant 38–24.

I en seier over Pittsburgh Steelers i uke 10 tok Gronkowski imot tre touchdownpasninger fra Brady, og ble dermed den første nykommeren i lagets historie og den yngste nykommeren i ligaens historie til å oppnå det. *[[Madden NFL 12]]* har en prestasjon, «Rob Gronkowski Award», som låses opp når en tight end tar imot tre eller flere touchdownpasninger i en kamp.

På besøk i hjembyen Buffalo i uke 16 tok Gronkowski imot to touchdownpasninger i kamp mot Buffalo Bills. I sesongfinalen mot Miami Dolphins fikk han sin første kamp med over 100 mottatte yards, da han tok imot seks pasninger for 102 yards og en touchdown, som gav ham 10 touchdowns i sesongen. I løpet av 16 kamper var Gronkowski starter 11 ganger og tok imot 42 pasninger for 546 yards. Til tross for at han gikk glipp av hele 2009-sesongen i college etter en ryggoperasjon gikk Gronkowski ikke glipp av en eneste kamp eller treningsøkt i 2010-sesongen; han var den første tight enden siden sammenslåingen av AFL og NFL som scoret ti touchdowns i sitt første år i ligaen. Patriots avsluttet sesongen 14–2 og vant divisjonstittelen i AFC East. Gronkowski fikk sin sluttspilldebut mot New York Jets i divisjonsrunden. Han tok imot fire pasninger for 65 yards i kampen, som endte med et overraskende nederlag for Patriots, 28–21.

Gronkowski ble nominert til Pepsi NFL Rookie of the Week tre ganger, i uke 10, 14 og 17, og vant to ganger og endte som nummer to i uke 10 bak Tim Tebow. Gronkowski var også nummer fem i avstemningen for tight ends til Pro Bowl 2011, og var nummer fire blant nykommere i ligaen. Gronkowski fikk én journaliststemme for Associated Press' All-Pro Team 2010 (journalister stemmer kun på én tight end). Han ble utvalgt til NFL All-Rookie Team.

#### 2011-sesongen

Gronkowskis første mottatte touchdownpasning i 2011 kom på en 10-yard pasning fra Tom Brady i Patriots' 38–24 seier over Miami Dolphins i uke 1; Gronkowski tok imot seks pasninger ofr 86 yards mens Brady satte en lagrekord med 517 pasningsyards. Uken etter, mot San Diego Chargers, tok han imot fire pasninger for 86 yards og to touchdowns da Patriots vant 35–21. Han fulgte det opp med syv mottakelser for 109 yards og to touchdowns i et 34–31 tap mot Buffalo Bills. Over de neste fire kampene tok han imot totalt 19 pasnigner for 214 yards, og Patriots vant tre av kampene. I uke 9 mot New York Jets tok han imot åtte pasninger for 101 yards og én touchdown i et 24–20 nederlag. Mot Kansas City Chiefs i uke 11 tok Gronkowski imot to touchdownpasninger, og satte en personlig rekord med en 52-yard mottakelse og tangerte det totale antallet touchdowns fra 2010 etter bare ti kamper. Det tok ham kun åtte kamper å forbigå det totale antallet mottakelser og yards fra 2010.

Etter uke 11 ledet Gronkowski ligaens tight ends med 10 touchdowns; hans totalt 20 touchdowns var allerede en rekord for en tight end i sine to første sesonger. Han var nummer to blant tight ends i både mottakelser og mottatte yards (bak New Orleans Saints' Jimmy Graham) og var blant ligaens ti beste mottakere, men bare nummer to på Patriots bak wide receiver Wes Welker.

Gronkowski slo NFL-rekorden for touchdowns i en sesong av en tight end da han hadde sin andre kamp med tre touchdowns i Patriots' seier over Indianapolis Colts i uke 13. Etter å ha scoret to touchdowns på pasninger fra Tom Brady scoret Gronkowski en tredje touchdown to yards fra mållinjen. Pasningen ble først dømt en fremoverpasning, men ble senere erklært en sidelengs pasning, som regnes som et løp; per slutten av 2020-sesongen var det Gronkowskis eneste forsøk på et løp og hans eneste touchdown på løp. Det var også første gang en tight end hadde scoret en touchdown på løp siden Bo Scaife i 2006, og den første i Patriots' historie. Etter kampen holdt Gronkowski rekorden for touchdowns med 14, og delte rekorden for mottatte touchdownpasninger på 13 med Antonio Gates og Vernon Davis.

Uken etter, mot Washington Redskins, tok Gronkowski rekorden for mottatte touchdownpasninger for tight ends med sine touchdowns nummer 14 og 15; totalt i kampen tok han imot seks pasninger for en personlig rekord på 160 yards. Etter kampen ble han utnevnt AFC Offensive Player of the Week for første gang. Han avsluttet sesongen med 1 327 mottat yards og slo Jimmy Grahams rekord på 1 310 som ble satt tidligere samme dag. Han hadde også 18 touchdowns totalt hvorav 17 var fra pasninger, og begge var en NFL-rekord for tight ends. Gornkowskis 18 touchdowns var nest høyest i ligaen (etter Philadelphias LeSean McCoy med 20) og var like mange som hele St. Louis Rams kombinert. Hans 17 mottatte touchdowns var mest av noen spillere i ligaen, som var den første gang i ligaens historie at en tight end alene ledet ligaen i mottatte touchdownpasninger.

Gronkowski ble stemt til startende tight end for AFC i Pro Bowl 2012. Han var en av åtte Patriots-spillere som ble stemt til Pro Bowl og fikk  stemmer, mer enn tre ganger så mange som neste tight end, lagkameraten Aaron Hernandez, og tredje mest blant spillere i AFC etter lagkameratene Tom Brady og Wes Welker. Han ble også valgt som tight end for AP All-Pro førstelag med 44½ av 50 de 50 stemmene (44 stemte for Gronkowski, fem for Jimmy Graham, og en delte sin stemme mellom de to). Han ble rangert som #21 på NFL Top 100 Players of 2012.

##### Sluttspill 2011 (Super Bowl XLVI)
I Patriots' første sluttspill kamp, en 45–10 seier over Denver Broncos i divisjonsrunden, tangerte Gronkowski en sluttspillrekord i NFL da han tok imot tre touchdownpasninger, med 10 mottakelser for 145 yards. Gronkowski tok imot flere pasninger enn hele Broncos' angrep kombinert, i en kamp hvor quarterback Tim Tebow kun fullførte 9 av sine 26 pasningsforsøk. I AFC Championship, da Patriots vant 23–20 over Baltimore Ravens, forstuet Gronkowski ankelen etter en takling fra Ravens' safety Bernard Pollard; hans status var en av de store usikkerhetene i forkant av Super Bowl XLVI. Gronkowski klarte allikevel å avslutte kampen med fem mottakelser for 87 yards. I Super Bowl XLVI valgte Patriots å stille Gronkowski til start, men han spilte ikke en stor rolle i kampen. Med kun noen få sekunder igjen av kampen hadde Gronkowski en sjanse til å ta imot en Hail Mary-pasning fra Tom Brady, men klarte ikke å nå ballen. Han avsluttet kampen med to mottakelser for 26 yards, hans laveste resultat siden oktober. Patriots tapte kampen 21–17 mot New York Giants. Etter videre undersøkelser noen dager etter kampen ble det klart at Gronkowski måtte opereres for ankelskaden.

#### 2012-sesongen

Den 8. juni 2012 signerte Gronkowski en 6-årig kontraktforlengelse verdt $54 millioner, den største kontraktforlengelsen for en tight end i NFLs historie. Dette inkluderte en signeringsbonus på $8 millioner, men hadde ingen endringer på kontraktårene 2012 og 2013. Gronkowski startet sesongen med å ta imot touchdownpasninger i to kamper på rad, i en 34–13 seier over Tennessee Titans og et 20–18 tap mot Arizona Cardinals. I uke 4 tok han imot fem pasninger for 104 yards og en touchdown i en 52–28 seier over Buffalo Bills. Mot New York Jets i uke 7 tok han imot seks pasninger for 78 yards og to touchdowns i en 29–26 seier.

Under Patriots' 59–24 seier over Indianapolis Colts i uke 11 tok Gronkowski imot syv pasninger for 137 yards og to touchdowns. Gronkowski knakk venstre underarm sent i fjerde kvarter under et ekstrapoengforsøk. Han ble den tredje tight enden i NFLs historie (etter Tony Gonzalez og Antonio Gates) til å nå tre sesonger med minst ti mottatte touchdownpasninger, og den første til å gjøre det tre sesonger på rad. Gronkowski deltok i trening igjen i uke 15 og scoret en touchdown mot Miami Dolphins i sesongfinalen i uke 17. Han skadet armen igjen i første kvarter av Patriots' første kamp i sluttspillet mot Houston Texans. Han måtte igjen opereres, og gikk glipp av resten av sluttspillet. I løpet av 11 kamper i seriespillet hadde Gronkowski 790 mottatte yards og 11 touchdowns. Han ble nominert til Pro Bowl til tross for at han hadde gått glipp av flere kamper, og ble rangert som #25 på NFL Top 100 Players of 2013.

#### 2013-sesongen

I februar 2013 ble Gronkowski diagnostisert med en infeksjon i underarmen. Han måtte gå gjennom en tredje operasjon på underarmen for å fjerne infeksjonen og måtte deretter gå på antibiotika. Den 20. mai 2013 hadde han en fjerde operasjon for å erstatte en skinne i armen som ble plassert under den andre operasjonen og for å ta vevprøver. ESPNs Adam Schefter rapporterte at legene var håpefulle om at infeksjonen hadde blitt fjernet. DEn 18. juni 2013 hadde Gronkowski en ryggoperasjon. Den 20. oktober 2013 var han klar for kamp, mot New York Jets. Han hadde tre kamper med over 100 mottatte yards i løpet av seks kamper. I en kamp mot Cleveland Browns den 8. desember 2013 pådro Gronkowski seg en kneskade etter en takling fra safety T.J. Ward. Gronkowski revnet både en ACL og MCL, som betydde slutten på sesongen for ham. I løpet av syv kamper hadde Gronkowski 592 mottatte yards og fire touchdowns over seks kamper som starter. Gronkowski ble rangert som #41 på NFL Top 100 Players of 2014.

#### 2014-sesongen

I sin første kamp etter operasjonene klarte Gronkowski å ta imot fire pasninger for 40 yards og en touchdown mot Miami Dolphins da Patriots tapte 33–20. Han hadde begrenset spilletid i en periode hvor Patriots prøvde å sakte få ham tilbake til sitt tidligere nivå. Uken etter, da Patriots slo Minnesota Vikings 30–7, tok han imot fire pasninger for 32 yards. Etter uke 3 hadde Gronkowski hadde Gronkowski én kampstart, 11 mottakelser, 116 mottatte yards og to touchdowns på kun 109 snaps på angrep (42 % av lagets totale snaps på angrep). I uke 8 hadde han sin første store kamp i sesongen da Patriots slo Chicago Bears 51–23 og Gronkowski tok imot ni pasninger for 149 yards og tre touchdowns. I uke 14 mot San Diego Chargers ble Gronkowski den første tight enden i ligaens historie til å ta imot 10 touchdownpasninger i fire forskjellige sesonger. I kampen, som Patriots vant 23–14, tok han imot åtte pasninger for 87 yards og en touchdown. Han avsluttet sesongen med 82 mottakelser for 1 124 yards og 12 touchdowns. Patriots avsluttet seriespillet 12–4 og vant divisjonstittelen i AFC East. Gronkowski ble utvalgt til sitt tredje Pro Bowl, og utnevnt til All-Pro førstelag for andre gang. Hans nominasjon til All-Pro var enstemmig, hvor hn vant alle 50 stemmene. Under ESPY Awards vant Gronkowski Comeback Player of the Year award for 2014-sesongen. Han ble rangert som #10 på NFL Top 100 Players of 2015.

##### Sluttspill 2014 (Super Bowl XLIX)
I divisjonsrunden mot Baltimore Ravens tok Gronkowski imot syv pasninger for 108 yards og en touchdown da Patriots vant 35–31. I AFC Championship mot Indianapolis Colts tok han imot tre pasninger for 28 yards og en touchdown da Patriots vant 45–7. Gronkowski spilte en stor rolle i Patriots' 28–24 seier over Seattle Seahawks i Super Bowl XLIX. Han tok imot seks pasninger for 68 yards og hadde en touchdown sent i andre kvarter. Gronkowski ble bøtelagt to ganger i løpet av sesongen, en gang for unødvendig røffing mot Colts' safety Sergio Brown og en gang i Super Bowl XLIX, hvor Gronkowski var en av tre spillere som fikk en bot på $8 628 for å ha slått en motspiller.

#### 2015-sesongen

Under Patirots' åpningskamp på hjemmebane under *[[Thursday Night Football]]* mot Pittsburgh Steelers den 10. september 2015 tok Gronkowski imot fem pasninger for 94 yards og scoret tre av Patriots' fire touchdowns da laget vant 28–21. Dette var Gronkowskis tredje kamp med tre touchdowns, kun én fra wide receiver Randy Moss' lagrekord på fire. Det gjorde også Gronkowski til den første spilleren i NFLs historie til å ha flere kamper med tre mottatte touchdownpasninger mot Steelers. I løpet av Patriots' seks første kamper, som alle var seiere, hadde Gronkowski 34 mottakelser for 533 yards og seks touchdowns. Han la på 113 yards og en touchdown i en 36–7 seier over Miami Dolphins den 29. oktober. I Patriots' første nederlag i sesongen, den 29. november 2015 mot Denver Broncos, måtte Gronkowski kjøres av banen etter å ha skadet høyre kne i fjerde kvarter. Tidlige rapporter indikerte at skaden var mindre seriøs enn den hadde sett ut.

Etter å ha gått glipp av en uke var Gronkowski tilbake for Patriots' kamp mot Houston Texans 13. desember. Han tok imot fire pasninger for 87 yards og en touchdown, og nådde dermed 10 touchdowns og 1 018 yards i sesongen. Patriots vant kampen 27–6 og satte en stopper for en tapsrekke på to kamper.

Den 20. desember tok Gronkowski imot fem pasninger for 54 yards og en touchdown i en 33–16 seier over Tennessee Titans. Han dediserte touchdownen til sin venn Dana Parenteau, som døde to dager før kampen.

I Patriots' 27–20 seier over Kansas City Chiefs i divisjonsrunden av sluttspillet tok Gronkowski imot syv pasninger for 83 yards og to touchdowns. I AFC Championship, hvor Patriots tapte 20–18 mot Denver Broncos, ledet Gronkowski alle mottakerne i kampen med åtte mottakelser for 144 yards og en touchdown. Gronkowski scoret Patriots' siste touchdown, som kuttet Broncos' ledelse til to poeng, men New England klarte ikke å sikre en 2-point conversion og endte opp med tap.

Gronkowski ble utvalgt til Pro Bowl og AP All-Pro førstelag for fjerde gang i sin karriere; han hadde flest stemmer av alle spillere utenom quarterbackene for Pro Bowl og fikk 48 av de 50 stemmene for tight ends for All-Pro. Han ble rangert som #9 på NFL Top 100 Players of 2016.

#### 2016-sesongen (Super Bowl LI)

Gronkowski gikk glipp av de to første kampene i -sesongen på grunn av en hamstringskade, og hadde begrenset spilletid i de neste to kampene. I kampen mot Buffalo Bills i uke 8 scoret Gronkowski sin 69. touchdown i seriespill, som også var hans 68. mottatte touchdownpasning, og slo dermed begge lagrekordene satt av Stanley Morgan. I uke 10 mot Seattle Seahawks, ble han taklet hardt i brystet av Earl Thomas, som man først trodde resulterte i en punktert lunge, men senere viste seg å være en lungekontusjon som førte til at han måtte sitte på benken i uke 11. Mot New York Jets i uke 12 skadet han ryggen i begynnelsen av andre halvdel, som resulterte i at han måtte opereres for skiveprolaps og dermed betydde slutten på sesongen for ham. Han ble offisielt plassert på injured reserve 3. desember 2016, dagen etter operasjonen. Han avsluttet sesongen med 25 mottakelser for 540 yards og tre touchdowns. Med 21,6 yards per mottakelse var han #1 blant tight ends i NFL i 2016. Gronkowski var fremdeles på injured reserve da Patriots vant Super Bowl LI den 5. februar 2017. New England slo Atlanta Falcons 34–28 i kampen, som ble Gronkowskis andre Super Bowl-seier. Til tross for at han måtte stå over åtte kamper ble han rangert som #23 på NFL Top 100 Players of 2017.

#### 2017-sesongen (Super Bowl LII)

Etter å ha tilbragt slutten av forrige sesong på injured reserve var Gronkowski frisk for sesongstarten 2017. Under en seier mot New Orleans Saints i uke 2 pådro han seg en lyskeskade og måtte tas ut av kampen, men skaden førte ikke til at han måtte stå over noen kamper. Før han ble tatt av banen tok han imot seks pasninger for 116 yards, inkludert en 53-yard touchdown. Innen slutten av 4 var han igjen lagets leder i mottakelser og mottatte yards, men en knusningsskade i låret han pådro seg under en treningsøkt før *[[Thursday Night Football]]*-kampen mot Tampa Bay Buccaneers i uke 5 førte til at han måtte stå over kampen. I uke 12 mot Miami Dolphins tok Gronkowski imot fem pasninger for 82 yards og to touchdowns. Dette var hans 16. kamp med flere touchdowns, som slo lagrekorden som tidligere var satt av Randy Moss.

Mot Buffalo Bills i uke 13 tok Gronkowski imot ni pasninger for 147 yards da Patriots vant 23–3. I kampen angrep Gronkowski Bills' cornerback Tre'Davious White etter at White hadde intercepted en pasning ment for Gronkowski i fjerde kvarter, som gav White en hjernerystelse og førte til en straffe mot Gronkowski. Gronkowski mente selv at White burde ha fått en straffe for pasningsinterference. Dagen etter kampen, den 4. desember, ble Gronkowski suspendert i én kamp. Gronkowski anket suspensjonen, men fikk avslag den 5. desember. Uten Gronkowski tapte Patriots kampen mot Miami Dolphins i uke 14 20–27.

Uken etter satte Gronkowski en personlig rekord da han tok imot 168 yards i en 27–24 seier over Pittsburgh Steelers. Han tok imot tre pasninger på rad for 69 yards på Patriots' kampvinnende drive, og tok så imot en pasning for en 2-point conversion som gav Patriots en ledelse på 3 poeng. Det ble den fjerde gangen han nådde 1 000 yards i en sesong, og ble den tredje tight enden til å oppnå dette etter Tony Gonzalez og Jason Witten. Han ble utnevnt AFC Offensive Player of the Week for uke 15. Den 19. desember 2017 ble Gronkowski valgt ut til sitt femte Pro Bowl. Han avsluttet 2017-sesongen med 69 mottakelser for 1 084 yards, mest av ligaens tight ends, og åtte touchdowns. I januar 2018 ble han utnevnt til Associated Press' All-Pro førstelag, som tjente ham $2,5 millioner som del av et insentiv som ble lagt til i kontrakten hans i offseason 2017. Patriots avsluttet sesongen 13–3 og fikk en bye i første runde av sluttspillet. I divisjonsrunden mot Tennessee Titans tok han imot seks pasninger for 81 yards og en touchdown i en 35–14 seier. Den 21. januar 2018 pådro Gronkowski seg en hjernerystelse på en 21-yard mottakelse i AFC Championship Game mot Jacksonville Jaguars, og ble tatt av banen for resten av kampen. Han var klar for kamp igjen før Super Bowl LII mot Philadelphia Eagles. Han avsluttet tittelkampen med 116 mottatte yards og to touchdowns. I kampens siste sekunder prøvde han å ta imot en Hail Mary-pasning uten hell, og Patriots tapte kampen 33–41. Han ble rangert som #15 på NFL Top 100 Players of 2018.

#### 2018-sesongen (Super Bowl LIII)

Patriots kom til enighet med Detroit Lions om en byttehandel som involverte Gronkowski i offseasonen, men avtalen ble droppet etter at tight enden nektet å gå med på å bli byttet.

Den 24. april annonserte Gronkowski at han hadde hatt et møte med hovedtrener Bill Belichick og at han skulle spille i -sesongen. Han var tilbake på trening 5. juni etter å ha stått over minileiren, som bekreftet at han skulle fortsette å spille. I sesongåpningen mot Houston Texans tok Gronkowski imot syv pasninger for 123 yards og en touchdown i en 27–20 seier. Han hadde også sin første fumble siden 2012. I løpet av hans seks neste kamper hadde Gronkowski svakere resultater enn tidligere, med kun 22 mottakelser for 325 yards og ingen touchdowns. Han fikk sin andre touchdown i sesongen i en seier over New York Jets i uke 12. I uke 14, mot Miami Dolphins, tok han imot åtte pasninger for 107 yards og en touchdown da Patriots tapte 34–33. Miami vant i kampens siste sekunder, da Gronkowski spilte forsvar. Dette skjedde fordi Gronkowski ofte spilte som en safety når Patriots skulle forsvare mot Hail Mary-pasninger. Ved slutten av seriespillet hadde Gronkowski tatt imot 47 pasninger for 682 yards og tre touchdowns.

Patriots nådde sluttspillet som andre seed i AFC. I divisjonsrunden mot Los Angeles Chargers tok han imot en 25-yard pasning da Patriots vant 41–28. I AFC Championship mot Kansas City Chiefs tok han imot seks pasninger for 79 yards da Patriots vant 37–31 på overtid. Gronkowski avsluttet Super Bowl LIII mot Los Angeles Rams med 87 mottatte yards, og Patriots sikret tittelen 13–3. Han satte samtidig rekorden for mottakelser og yards for tight ends i Super Bowls med 23 mottakelser og 297 yards. Hans største øyeblikk kom da stillingen var uagjort, 3–3, i fjerde kvarter, og han tok imot en 29-yard pasning fra Tom Brady som gav Patriots en ny første down på Rams' 2-yard linje og eventuelt gav Patriots kampens eneste touchdown på et løp fra Sony Michel.

### Ett år som pensjonert

Den 24. mars 2019, etter ni sesonger i ligaen, annonserte Gronkowski at han pensjonerte seg fra NFL via Instagram, 29 år gammel. Han forklarte avgjørelsen sin fem måneder senere, hvor han forklarte at smertene og skadene han hadde pådratt seg i løpet av karrieren hadde påvirket hans mentale helse,«I was not in a good place. Football was bringing me down, and I didn't like it. I was losing that joy in life... I could play right now if I wanted to play. I'm feeling good. Physically, I could do it. Mentally-wise, desire-wise, it's not there... I am very satisfied with where I am in life right now. I truly believe going through those tough times, nine years, off the field, on the field, has brought me to this point. I believe I'm on the right path in my life.»

### Tampa Bay Buccaneers

#### 2020-sesongen (Super Bowl LV)

Den 21. april 2020 byttet Patriots, som fremdeles hadde rettighetene til Gronkowski, ham til Tampa Bay Buccaneers sammen med et pick i syvende runde mot et kompensasjonspick i fjerde runde i NFLs draft i 2020. Byttet gjenforente ham med sin tidligere quarterback for Patriots Tom Brady, som signerte en kontrakt med Buccaneers en måned tidligere. Hovedtrener Bruce Arians sa at det var Brady som hadde lagt press på laget for å bytte til seg Gronkowski.

Den 18. oktober 2020 tok Gronkowski imot fem pasninger for 78 yards og hans første touchdown med Buccaneers i en 38–10 seier over Green Bay Packers. Det var Gronkowskis første touchdown siden 9. desember 2018, mot Miami Dolphins. I uke 12 mot Kansas City Chiefs tok han imot seks pasninger for 106 yards da Buccaneers tapte 27–24. Mot Detroit Lions i uke 16 tok Gronkowski imot to pasninger for 58 yards, begge for touchdowns, da Buccaneers vant 47–7. Totalt i sesongen tok han imot 45 pasninger for 623 ayrds og syv touchdowns.

Mot slutten av fjerde kvarter i NFC Championship Game tok Gronkowski imot en 29-yard pasning som gjorde det mulig for Ryan Succop å score et viktig field goal, og Buccaneers vant kampen 31–26 over Packers.

Gronkowski tok imot to av de tre touchdownpasningene Tom Brady kastet i Buccaneers' 31–9 seier over Chiefs i Super Bowl LV. Dette gav ham og Tom Brady rekorden for flest touchdowns mellom en quarterback og en mottaker i sluttspillet med 14. De hadde tidligere delt rekorden på 12 med Joe Montana og Jerry Rice.

#### 2021-sesongen

Den 22. mars 2021 signerte Gronkowski en kontraktforlengelse for ett år verdt $10 millioner.

Hvor Gronkowski hadde kommet seg gjennom 2020-sesongen med få skadeproblemer skulle 2021 vise seg å være mer problematisk. I sesongåpningen mot Dallas Cowboys tok Gronkowski imot 8 pasninger for 90 yards og to touchdowns; Buccaneers vant kampen etter et field goal med kun 2 sekunder igjen av kampen. I uke 3 mot Los Angeles Rams tok han imot fire pasninger for 55 yards før han ble knakk flere ribbein og punkterte en lunge etter en takling, som holdt ham på sidelinjen i de neste 7 ukene. Han forsøkte å spille gjennom et par snaps i uke 8, men ble snarlig tatt av banen igjen. I hans første fulle kamp etter skaden, mot New York Giants i uke 11, tok han imot 6 pasninger for 71 yards. Han fikk sin første kamp med 100+ mottatte yards i sesongen uken etter mot Indianapolis Colts, og fulgte det opp med sin tredje kamp med flere touchdowns i sesongen da han scoret to ganger mot Atlanta Falcons i uke 13, som også flyttet ham og Brady opp til nest-flest touchdowns mellom to spillere med 90, bak Peyton Manning og Marvin Harrison.

Den 21. juni 2022 annonserte Gronkowski igjen at han skulle legge opp.

## Karrierestatistikker i NFL

### Seriespill

### Sluttspill

### Rekorder i NFL
#### Kamp- og sesongrekorder
* Første tight end til å lede laget i mottatte touchdowns (2011)
* Flest mottatte touchdowns av en tight end, sesong: 17 (2011)

#### Rekorder i sluttspillet
* Flest mottatte yards av en tight end i Super Bowls historie: 297
* Første tight end med 1 000+ mottatte yards i sluttspillet
* Flest sluttspillkamper som starter av en tight end: 22 (delt med Pete Metzelaars og Travis Kelce)

### Lagrekorder med Patriots
* Most career touchdown receptions: 79
* Most games with multiple touchdowns: 16
* Most games with 100+ receiving yards by a tight end: 26
* Highest receiving yards per game average for a tight end (season): 82,9 (2011)

## Priser og utmerkelser
**NFL**
* 4× Super Bowl-vinner (XLIX, LI, LIII, LV)
* 4× All-Pro førstelag (2011, 2014, 2015, 2017)
* 5× Pro Bowler (2011, 2012, 2014, 2015, 2017)
* NFL Comeback Player of the Year (2014)
* NFL 2010s All-Decade Team
* NFL 100th Anniversary All-Time Team
* New England Patriots All-2010s Team
* New England Patriots All-Dynasty Team

**NCAA**
* 2008 All-Pac-10 førstelag

**WWE**
* 1× 24/7 Champion
* 2020 Slammy Award - Celebrity of the Year

**Media**
* 2021 ESPY Award - Outstanding Team (with the Tampa Bay Buccaneers)

## Arv
Gronkowski har blitt beskrevet som en «NFL supernova», en «sui generis», en «gold standard», en «generational marvel» og en «on-field force of nature», Gronkowski revolusjonerte posisjonen tight end og ble et eksempel på hva posisjonen kunne og burde bestå av. For ESPN, «it felt like the tight end position was invented in response to his rare gifts, the singular marriage of power and grace he brought to the game.»

Gronkowski fikk skryt for å være allsidig, like god som en wide receiver til å ta imot pasninger og like god til å blokkere som en offensive lineman. Med slike evner på et toppnivå er han en av de mest komplette og ekte tight endene, i motsetning til andre spillere i posisjonen som enten spilte som en mottaker eller som en blokkerer. På 198&nbsp;cm, 120&nbsp;kg og 27&nbsp;cm fra tommel til lillefinger har han blitt sammenlignet med NBAs LeBron James og Shaquille O'Neal som en av de mest fysisk imponerende idrettsutøverne i USAs historie. Gronkowski er også kjent for å ha høy fotball-IQ, og er anerkjent for å være allsidig og intelligent når det gjelder å løpe ruter. Han var den høyest rangerte tight enden i den årlige NFL Top 100 Players fem ganger, og Patriots inkluderte ham på sitt 2010s All-Decade Team. Han har satt flere rekorder og ble utvalgt til både NFL 2010s All-Decade Team og NFLs 100th Anniversary All-Time Team. Gronkowski blir også ofte sett på som en av idrettens beste tight ends noensinne.

Hans personlighet gjorde ham ikke bare til en favoritt blant tilhengere, men også et ikon og en folkehelt. Gronkowski anses å ha en av de mest unike personlighetene i idrett, og ha spilt med «an inimitable combination of acrobatic athleticism and reckless abandon» samtidig som han aldri mistet sin ungdommelige entusiasme og humor.

### "Gronk Spike"

Gronkowski har blitt nevnt som spilleren som gjenintroduserte spiken som en touchdownfeiring, og gjøre feiringen til sin egen. Hans «Gronk Spike» ble introdusert først etter at NFL lettet restriksjonene mot feiringer, da han scoret sin andre touchdown i NFL den 26. september 2010. Feiringen ble til et fenomen for tilhengere, og MIT Sloan Sports Analytics Conference regnet seg frem til at Grankowskis arm beveger seg 130**°** og ballen forlater hånden hans med en hastighet på  med en kraft på 881 newton. Han er også kjent for å danse før han spiker ballen, og imiterte dronningens garde, som han selv beskrev som «that little nutcracker dude» da han feiret en touchdown i Wembley Stadium i Storbritannia.

## Utenfor idretten
I juli 2015 skrev Gronkowski memoaret *It's Good to be Gronk* sammen med Jason Rosenhaus. Boken ble publisert gjennom Simon & Schuster og Derek Jeters Jeter Publishing og ble en ''New York Times'' Bestseller.

I 2015 stiftet Gronkowski og hans fire brødre Gronk Fitness, en bedrift som selger treningsutstyr og har partneravtaler med andre treningsselskaper som Life Fitness og Xtreme Monkey.

Gronkowski har sagt at å feste gjorde ham bedre på banen, «You go out and get refreshed, and it just makes you want to go back out on that practice field and keep going hard.» Under et intervju med ESPN Deportes etter en seier i AFC Championship i 2012 svarte han på spansk, «¡Yo soy fiesta!» (direkte oversatt, «Jeg er fest!») da han ble spurt om hvordan han skulle feire seieren. Klippet ble en viral video og hans Gronk Nation, L.L.C. valgte senere å varemerke uttrykket.

I 2019 ble Gronkowski inkludert i ESPNs World Fame 100, en liste over verdens mest kjente idrettsutøvere; de anslo at hans inntekter fra sponsoravtaler og lignende det siste året var på $8 millioner. I mars 2021 ble hans første NFT kortsamling solgt for $1,2 millioner.

I oktober 2024 slo Gronkowski seg sammen med tidligere lagkamerat Julian Edelman og Assaf Swissa, grunnleggeren av Superdigital, og etablerte Nuthouse Sports (tidligere Coast Productions). De lanserte podcasten «Dudes on Dudes with Gronk and Jules», som hadde premiere 15. oktober 2024.

### Sponsoravtaler
Gronkowski har deltatt i reklamer for selskaper som Nike, Dunkin' Donuts, Visa, T-Mobile, Tide, Lyft, JetBlue, Zynga, Cheerios, Oberto, SixStar Pro, Monster Energy, SMS Audio,Campbell's, Bodyarmor SuperDrink, DraftKings, Kids Footlocker, og videospillene Mobile Strike og Halo med flere.

I 2012 begynte PLB Sports å selge «Gronk Flakes», en frokostblanding oppkalt etter Gronkowski. Det originale opplaget på 64 800 boksert kostet $3,99 og var tilgjengelig i Stop & Shop i New England. Etter suksessen lanserte PLB Sports «Gronk's Hot Sauce» i 2015. Året etter lanserte Gronkowski i samarbeid med Monster Energy en drikke med navnet «Gronk» som ble distribuert av Coca-Cola.

Gronkowski spilte i flere reklamer for Tide, inkludert i reklamer produsert i anledning Super Bowl LI. Han var i reklamer for produktet «Tide Pods», og spilte senere i en PSA etter en viral trend som utfordret barn og unge til å spise tablettene.

I august 2019 sa Gronkowski at cannabidiololje (CBD), delen av cannabisplanten som ikke er psykoaktiv, hadde hjulpet ham med smerteproblemer han hadde slitt med i over et tiår, og har siden prøvd å overtale idrettsforbund til å la spillere bruke det som smertestillende.

### Film, TV og andre medier
Gronkowski har vært på forsiden av blant annet *[[GQ]]*, *[[ESPN The Magazine]],* *[[The Body Issue|ESPN The Body Issue]],* *[[Sports Illustrated]],* og *[[Muscle & Fitness]]*. Han var også på forsiden av *[[Madden NFL 17]]* som ble publisert av EA Sports i 2016 for PlayStation 4, PlayStation 3, Xbox One og Xbox 360. På forsiden av spillet poserte Gronkowski mens han utførte en «Gronk Spike».

I desember 2014 ble det publisert en erotisk roman inspirert av Gronkowski med navnet *A Gronking To Remember*, skrevet av Lacey Noonan. Gronkowski leste selv utdrag fra boken på *[[Jimmy Kimmel Live!]]* og komikeren Gilbert Gottfried, og rapperen Travis Scott har også lest høyt fra boken.

Gronkowski har spilt fiktive versjoner av seg selv i filmen *[[Entourage (film)|Entourage]]* (2015), Family Guy-episoden «Gronkowskbees» (2017 og har hatt roller i blant annet de amerikanske krimdramaene *[[American Violence]]* (2017) og *You Can't Have It* (2017). Han var vert for *[[Crashletes]]* på Nickelodeon fra 2016 til 2017. og konkurrerte i TBSs *[[Drop the Mic]]* i 2017. Samme år var Gronkowski med i ABCs *[[Shark Tank]]*.

I 2017 var Gronkowski ansvarlig produsent og vert for Verizons *MVP* på go90 hvor «business owners and entrepreneurs pitch their products or services to a panel of VIP athletes who weigh in with their expert opinion.» Serien varte i 36 episoder over to sesonger. I juli 2018 deltok han i Discovery Channels *[[Shark Week]]* i et program hvor han hjalp utrydningstruede tigerhaier i Bahamas.

Gronkowski jobbet som en ekspert for Fox Sports' dekning av NFL da han var pensjonert i 2019, og debuterte under *[[Thursday Night Football|Fox NFL Thursday]]*. Gronkowski var også en vert under *Fox's New Year's Eve with Steve Harvey* i New York i 2019.

Gronkowski er en stor tilhenger av fribryting og hadde sin første cameo under André the Giant Memorial Battle Royal under WrestleMania 33 i 2017. Han var vert for WrestleMania 36 4. og 5. april i 2020, og vant WWE 24/7 Championship den andre dagen av arrangementet. Etter å ha holdt tittelen lengst i én sammenhengende periode mistet han eventuelt beltet til R-Truth den 1. juni 2020. Senere samme år vant han Celebrity of the Year under WWEs Slammy Award.

I den tredje sesongen av Fox' *[[The Masked Singer]]* deltok Gronkowski som «White Tiger» og nådde sesongens niende uke før han ble avslørt. I april 2020 deltok han og hans partner Camille Kostek i musikkvideoen for sangen «I'll Wait» av Kygo. Han var også lagkaptein for panelshowet *Game On!* som hadde premiere 27. mai 2020 på CBS.

Han var igjen vert under Kids' Choice Awards på Nickelodeon i 2022 sammen med Miranda Cosgrove.

### Veldedighetsarbeid

Gronkowski stiftet Gronk Nation Youth Foundation, som vil «help kids stay actively involved in school and sports and provide them with the tools needed to help them follow their dreams and live a happy and more successful life». Stiftelsen tilbyr stipender til idrettsprogramer med et fokus på helse, samhold og sunnhet. Han sa, «I created the Gronk Nation Youth Foundation with my family and my friends, because growing up, I had a lot. I had everything as a kid, from playgrounds to sports, and a lot of people to play with, and thus everything I needed to be successful later as an athlete.»

I tillegg til sin egen stiftelse har Gronkowski også hjulpet Make-A-Wish Foundation og Patriots Foundation. Han barberer også hodet årlig for «One Mission Buzz Off» for barn med kreft. Gronkowski, som er kjent for å være gavmild med både sin tid og ressurser, har flere ganger møtt opp på barnesykehus og skoler i New England for å støtte lokale veldedigheter. I 2016 gav New England Patriots ham «the Ron Burton Community Service Award» for sitt veldedighetsarbeid og arbeid lokalsamfunnet.

Den 26. mars 2019 ble han tildelt Merit Award av United Service Organizations, som tildeles «individuals of outstanding creative talent who are dedicated to serving others through volunteerism.» Den 6. april samme år ble han tildelt Wish Hero Award av Make-A-Wish Foundation for sitt arbeid med stiftelesn, hvor han hadde oppfylt ønskene for 14 barn med livstruende sykdommer i løpet av sin karriere som idrettsutøver.

Gronkowski og hans partner Camille Kostek donerte over 20 000 artikler med personlig vernetustyr til sykehus og brannstasjoner under koronaviruspandemien. I 2021 donerte han $1,2 millioner ment for å renovere Charlesbank Playground på Boston's Charles River Esplanade med et håp om at «it will motivate kids to be outdoors, get fit and have fun».

## Privatliv

Gronkowski har vært i et forhold med modellen Camille Kostek siden 2015. De to møttes under et arrangement for veldedighet i regi av Patriots på Thanksgiving 2013. De bor i Foxborough i Massachusetts og i Tampa i Florida.

Gronkowski har ikke brukt noen av pengene han har tjent fra sine kontrakter i NFL, han har kun brukt det han har tjent på sponsoravtaler og lignende.

## Utvalgt filmografi
### Film

### TV

### Musikkvideoer

## Referanser


## Eksterne lenker
* 
* 
* 
* Profil for Arizona Wildcats
*